Kakawin Nītiśāstra/Pupuh 9
Pupuh IX - Kṛti-1

1. 
kadi sang hyang indra sang amukti suka wibhawa bhoga wīryawān
sira sang wiweka guṇamanta paḍa-paḍa lawan hyang iśwara
atiyowanātuha sudharma paḍanira bhaṭāra keśawa
ikanang wimūḍha paśu tulya manahika mabhoga sanggama

2. 
kramaning dadi wwang ana ring bhuwana pahutanganta ring prajā
ri sirang munindra nguniweh sang atithi-gamaneka sambhraman
athawā muwah swa-pita rahyang amara rĕṇa yogya kingkingĕn
panahurta ring pitara potraka luputakĕning yamālayu

3. 
krĕtu pañcayajña gawayĕnta panahura hutangta ring widhi
sahurĕnn upādhyaya samasta hutangira ri sang rĕṣiśwara
waca gorawe sira sang abhyagata taman ayogya sambhraman
iti śāsaneng dumadi tan palĕ-palĕha ri dharma sang wiku

4. 
yaśa kirti karmakĕna denta tan ĕlĕm-ĕlĕmeka śighranĕn
gawayĕn tikang talaga tunggal amaḍa magawe sumur satus
magawe’ki tālaga satus wilangika paḍa pinra sakrama
mapaḍeki labhaning aputra sawiji guṇamanta sādhana

Nītiśāstra
Pupuh 09